open-index/open-wikipedia-markdown huggingface dataset:
Kremlingo izarrak

**Kremlingo izarrak** errubizko izar pentagonal lumineszente batzuk dira, 1930eko hamarkadatik Moskuko Kremlingo bost dorreetako punturik garaienetan ezarriak eta ikusgai daude, iraganeko Errusiar Inperioaren arranoak ordezkatuz.

## Ezarpena 
Errusiar Iraultzaren ondoren eta Lenin buruzagi boltxebikeak SESB sortzearekin batera, tsarren garaiko ikur inperialen ordezkapenari ekin zitzaion. Baina iraultza ondorengo eskasia garaian Moskuko Kremlingo dorreetan zeuden kobrezko arrano bizefalo urreztatu erraldoiak kentzearen zailtasuna zela eta, egikizun hau baztertua eta atzeratua izan zen.

1930ean NKVDko Ekintza Dibisioko kideek Igor Grabar artista eta zaharberritze adituaren zuzendaritzapean zegoen Zaharberritze Artistikoko Zentral Nagusiko adituei arranoen azterketa burutzeko ardura eman zieten. Aditu hauek azterketa egin ondoren SNKko Nikolái Gorbunov idazkariari txosten bat aurkeztu zioten, honetan arranoak ezin zitezkela zaharkin baliotsutzat jo adierazi zen.

1935eko urriaren 25ean Spasskaia dorrean lehenbiziko izarra ezarri zen, aste horretan zehar beste hiru izar jarri ziren, hain zuzen ere, Troitskaia, Nikolskaia eta Borovitskaia dorreetan. 1937an Vodovzvodnaia dorrean ere bosgarren izar bat ezarri zen.

Jarri zirenetik, izarrak birritan bakarrik itzali izan dira: lehenengo aldiz, 1941-1942 artean, Bigarren Mundu Gerra puri-purian zela, Wehrmacht alemaniarraren bonbardaketetan Kremlinaren kokalekuaren adierazgarri izan ez zitezen, eta bigarrengoz, 1996an Nikita Mijalkov errusiar zuzendariak bere *Siberiako Bizargilea* filma Kremlinaren bihotzean filmatzeko baimen berezia eskatu zuenean.

Irudi:Kremlin_star.svg|Izarraren diseinua.
Irudi:Рубиновая_звезда.jpg|Gauez pizturik.
|Moskuko Kremlina eta izarrak gauez.

## Kanpo estekak
Skara

**Skara** Suedia hegoaldeko hiria da, Västra Götaland probintzian kokaturik dagoena. 2013ko erroldaren arabera Skara udalerriak 18.748 biztanle ditu, denak herrigunean bertan bizi dira.

## Historia 
Kondairari kasu eginez Skara 988 urtean fundatu zen, honek Suediako herri zaharrenetakoa dela esan nahi du. Lödöse (gaur egungo Göteborgen aurrekaria) eta Skara ziren lurralde honetako bi hiriak garai hartan. Kristautasuna iristearekin batera apezpikuaren egoitza bihurtu zen eta gaur egun arte beti izan da apezpikua bertan. Skarako katedrala 1150an eraiki zuten baina oinarrietan ikusi da mende bat lehenago bazela beste katedral bat bertan. Herritik gertu Zistertar Ordenak Varnhem abadia eraiki zuen. XIII mendean monasterio gehiago eraiki ziren Skaran, 1234an San Olaf monasterio dominikarra eta 1259an Santa Katalina frantziskotarra.

Historian zehar biltzar garrantzitsuak egin izan ziren bertan. 1458an suediarrak, norvegiarrak eta daniarrak bildu ziren Kalmarko Batasunari buruzkoak erabakitzeko.

1641 urtean *Katedralskolan* eskola inauguratu zen, Suediako ikastetxe zaharrenetakoa dena.

## Klima 

## Ondasun nabarmenak 

Irudi:Skara domkyrka IMG 3294.JPG|Skarako katedrala.
Irudi:Varnhems klosterkyrka 2768.jpg|Varnhem abadia.
Irudi:Skara rådhus framsida.JPG|Udaletxea.
Irudi:Gamla bibliotekshuset 01.JPG|Liburutegi zaharra.
Irudi:Skara stortorget domkyrkan IMG 3290.JPG|Enparantza nagusia.
Irudi:Skara sommarland2.jpg|Skara Sommarland jolas-parkea.

## Erreferentziak 
## Kanpo estekak
Skarako katedrala

**Skarako katedrala** (), Skara hiri historikoko katedrala da.

## Historia 
Skarara 1000 urtearen inguruan iritsi zen kristautasuna eta berehala apezpikuaren egoitza bihurtu zen, gaur arte iraun duena. Katedrala 1150ean eraiki bazen ere oinarriak aztertzean mende bat lehenago leku berean beste katedral bat izan zela ondorioztatu da. Gaur egun duen itxura gotikoa XIII mendekoa da. Ordukoa da kripta ere, baina 1949 arte ez zen aurkitua izan.

1886 eta 1894 artean Helgo Zettervall arkitektuaren agindutara erabat berriztu zen eraikina.

## Arkitektura 
Elizaren luzera 65 metrotakoa da eta dorre bikiek 63 metrotako garaiera dute.

## Meza-liburua 
Skarako meza-liburua 1150 urte inguruko eskuizkribua da. Kantu gregorianoz idatzia dago. Meza-liburu hau Suediako musika liturgikoaren adibide zaharrena kontsideratzen da.

## Iruditegia 

Irudi:Skara stortorget domkyrkan IMG 3286.JPG|Katedrala enparantzan.
Irudi:Skara domkyrka IMG 3294.JPG|Katedralaren ikuspegia.
Irudi:Skara domkyrka från väster.jpg|Aurrealdea.
Irudi:Långhuset i Skara domkyrka sett från koret.JPG|Barnealdea.
Irudi:Skara 02.jpg|Skarako meza-liburua.

## Kanpo estekak
UEFA Euro 1972

**UEFA Euro 1972**, **Eurokopa 1972** edo **UEFAren Europako Futbol Txapelketa 1972** Belgikan ospatu zuten 1972ko ekainaren 14tik 18ra. 4 selekzio nazionalek parte hartu zuten; Taldeek sailkapen fasea gainditu behar izan zuten.

## Egoitzak 

|-
! colspan=2|Brusela
|-
| Heysel estadioa||Stade Émile Versé
|-
| Ikusleak: **60.000**||Ikusleak: **42.800**
|-
|200px ||208px
|-
! Lieja!! Anberes
|-
|Sclessin estadioa||Bosuil estadioa
|-
|Ikusleak: **43.000**||Ikusleak: **60.000**
|-
| 190px||211px
|}

## Emaitzak 
### Finalaurrekoak 
----

### Hirugarren posturako partida 
### Finala 
## Estatistikak 
### Goleatzaileak 
;4 gol
*  Gerd Müller
;1 goal
*  Herbert Wimmer
*  Anatoli Konkov
*  Raoul Lambert
*  Odilon Polleunis
*  Paul Van Himst
*  Lajos Kű

### Sariak 
UEFA Txapelketako talde ideala

## Erreferentziak 
## Kanpo estekak
Les Cowboys

***Les Cowboys*** 2015. urtean eginiko frantziar filma da, Thomas Bidegainek zuzenduta. Cannesko Zinemaldian estreinatu zuten.

## Sinopsia 
1994ko urrian, Alain, Nicole eta bere semeak Georges 'Kid' eta Kelly Ainen igandeko festa batean daude: cow-boyak, rodeoa, eta country abestiak. Festa amaitu eta berehala, Kelly desagertu dela konturatuko dira.

Bere bila hasi eta poliziak nerabe baten ihestzat hartzen duenean, Alainek zezenari adarretatik heltzea erabakiko du. Kellyren gelan arabiera ikasteko koaderno eta propaganda jihadista duten paskinak topatu ondoren, Ahmederena joango da, desagerturiko arabiar gazte baten etxera. Suminduta, urte asko emango ditu Yemen eta beste arabiar herrialdetan bere alabaren bila. Itzultzean, ez dauka ezkonbizitzarik eta Kidekin batera Belgik eta Herbehereetara joango da arrastoaren bila.

## Pertsonaiak 
* François Damiens : Alain Balland, aita
* Agathe Dronne : Nicole Balland, ama
* Iliana Zabeth : Kelly, neska desagertua/Aafia Khalid
* Maxim Driesen : Georges, 13 urte, Kid
* Finnegan Oldfield : Georges heldua, Kid
* Mounir Margoum : Ahmed, islamista
* Djemel Barek : Ahmeden aita
* Leïla Saadali : Ahmeden ama
* Ellora Torchia : Shazhana
* John C. Reilly : Pakistango estatubatuarra
* Antoine Chappey : Charles
* Laure Calamy : Isabelle
* Antoine Régent : Marc
* Antonia Campbell-Hughes : Emma
* Jean-Louis Coulloc'h : amerindiarra
* Gilles Treton : sheriffa
* Francis Leplay : gizona trenean

## Erreferentziak 
## Kanpo estekak 
* Webgunea imdb.com
Raffaella Carrà

**Raffaella Carrà**, jaiotzez izenez **Raffaella Roberta Pelloni** (Bolonia, 1943ko ekainaren 18a - Erroma, 2021eko uztailaren 5a) italiar abeslari, dantzari, aktore eta telebista aurkezlea izan zen.

Eszenatokietan nortasun eta indar handia zuen plaza emakumea izan zen; jendaurrean mintzatu edota ikuskizunetan aritzeko berezko erraztasun eta sena zituen. Europa eta Hego Amerikan ospe handia lortu zuen, baina bereziki Italia jaioterrian eta Espainian. Telebista saio askotan parte hartu edota aurkeztu zituen, gehienak RAI eta TVE kateetan, Argentina, Txile, Mexiko eta Perun ere ikuskizun saio bereziak aurkeztu izan zituen.

2021eko uztailaren 5ean hil zen 78 urte zituela.

Irudi:Giulio Cesare, il conquistatore delle Gallie-Carrà-Pajer.png|1963an.
Irudi:Raffaela Carrà and Marisa Mell, 1972.jpg|1972an.
Irudi:Raffaella Carrà 1971.jpg|1970an.

## Diskografia 
* *Raffaella* (1970)
* *Raffaella Carrà* (1971)
* *Raffaella... senza respiro* (1972)
* *Scatola a Sorpresa* (1973)
* *Mille luci* (1974)
* *Felicità tà tà / Rumore* (1975)
* *Forte, Forte, Forte* (1976)
* *Raffaella Carrà* (1977)
* *Fiesta* (1977)
* *Los más grandes éxitos de Raffaella Carrá en Argentina* (1978)
* *Hay que venir al sur* (1978)
* *Canta en español* (1979)
* *Latino* (1980)
* *Raffaella Carrà* (1981)
* *Raffaella Carrà 1982* (1982)
* *Fatalità* (1983)
* *Raffaella Carrà/Bolero* (1984)
* *Fidati/Dolce far niente* (1985)
* *Curiosità* (1986)
* *Raffaella* (1988)
* *Inviato Speciale* (1990)
* *Raffaella Carrà* (1991)
* *Hola Raffaella* (1993)
* *Carramba che Rumba* (1996)
* *Fiesta, I Grandi Successi* (1999)
* *Raffica* (2007)
* *Raffica II* (2008)
* ''Far l'amore* *Remix* (2011)
* *Replay* (2013)

## Filmografia 
*  *Tormento del passato* (1952)
*  *Cinque marines per cento ragazze* (1961)
*  *Von Ryan's Express* (1965)
*  *La Sombra del Zorro* (1962)
*  *La lunga notte del '43* (1963)
*  *I compagni* (1964)
*  *La chance et l'amour* (1964)
*  *Le Saint prend l'affut* (1966)
*  *Cran d'arrêt* (1970)
*  *Bárbara'' (1980)

## Erreferentziak 
## Kanpo estekak 
* Raffaella Carràri buruzko webgunea
Adolf Dassler

'*Adolf *Adi* Dassler*' (1900eko azaroaren 3a, Herzogenaurach, Bavaria &ndash; 1978ko irailaren 6a, Herzogenaurach, Bavaria) alemaniar kirol oinetakogile eta enpresaburu bat izan zen. Nagusiki Adidas alemaniar kirol enpresaren sortzailea izateagatik ezaguna da. Rudolf Dassler kirol zapatagile eta enpresaburuaren anaia zen.

## Biografia 
Berez okin gisa lanean hasi bazen ere, Lehen Mundu Gerratik itzuli bezain azkar amaren garbilekuan bere kirol oinetakoak egiten hasi zen. Txiki-txikitatik zapateekiko zaletasuna erakutsi zuen. Bere aita Christopherrek zapata lantegi batean lan egiten zuen, eta burdinola batean atletismorako kirol oinetakoak josten zituzten Zehlein anaiek Adolfi bere kirol oinetako negozioa ireki zezan lagundu zioten, Adidas.

1924ean bere anaia Rudolf Dassler negoziora elkartu zitzaion. Berlin hirian ospatu ziren 1936ko Udako Olinpiar Jokoetan Adidasek urrezko lau domina irabazi zituen Jesse Owens estatubatuar atleta ekipatu zuen.

1933-1945 artean euren enpresak nazientzako lanean jardun zuen. Bigarren Mundu Gerra ostean, anaien desadostasunak zirela eta, Rudolfek enpresa laga eta bere enpresa sortu zuen, Puma, Adidasen lehiakide zuzena izango zena.

Gerra ostean Adidasek mundu mailako kirol merkatuan hedatzeko jarduerari ekin zion. 1973an Adolfen semea zen Horst Dasslerek igeriketarako kirol ekipamendua ekoizten duen Arena marka sortu zuen.

1978an Adolf Dassler hiltzean, haren seme Adolfek eta Käthe emazteak enpresaren zuzendaritzaren ardura jaso zuten. 1989an Adidas elkarte anonimo bilakatu zen, baina 1995. urterarte enpresa Dassler familiaren jabetzakoa izaten jarraitu zuen.

## Ikus gainera 
* Adidas
* Rudolf Dassler

## Kanpo estekak 
* Adolf eta Rudolf Dassler anaiei buruzko artikulua
El Tuli

**Jesus Ilundain Zaragueta** (Jarauta kalea, Iruñea, 1931ko martxoaren 21a - Ibidem, 2024ko abenduaren 11 ), ezagunagoa ***El Tuli*** ezizenaz, sanferminzale handia eta Los del Bronce peñako 1. bazkidea zen. 2016ko Sanferminetako txupinazoa botatzeko hautatu zuten, Iruñeko Udalak antolatutako herri bozketan.

*El Tuli*-k Sanferminetako jarduera askotan parte hartzen zuen. Karrikaz karrika ibiltzen zen peñako txarangarekin, uztailaren 7ko prozesioan ateratzen zen, San Ferminen Gorteko kidea baitzen, eta zezenketa guztietara joaten zen. Horrezaz gainera, berak hasi zuen entzierroaren aurretik goizero San Fermini egiten zaion kantuaren ohitura. Bera izan zen Santo Domingon entzierroaren aurretik santuari kantatzeari ekin zion lehena. Askotan kontatu duenez, bapateko okurrentzia izan zen, bere umore onaren seinale ere bai. Egun batean belauniko jarri eta Bronce peñako abestiaren doinua hartuta ‘A San Fermin pedimos’ asmatu zuen... gaur arte, orain euskaraz ere, heldu den kantua.

Aurreko astean bere emaztea zendu zen, Paquita de la Fuente, eta kolpe latza izan zen hori Jesus Ilundainentzat.

## Erreferentziak 
## Kanpo estekak 
* «Iruñeko parrandazaleen ikur izan den ‘Tuli’ hil da, Sanferminak piztu eta zortzi urte geroago», *Gara* egunkarian, 2024/12/12.
* :El Tuliren heriotza *Diario de Noticias* egunkarian.
Rudolf Dassler

'*Rudolf *Rudi* Dassler** (1898ko martxoaren 26a, Herzogenaurach, Bavaria &ndash; 1974ko urriaren 27a, Herzogenaurach, Bavaria) alemaniar kirol oinetakogile eta enpresaburu bat izan zen. Nagusiki Puma alemaniar kirol enpresaren sortzailea izateagatik ezaguna da. Adolf Dassler kirol zapatagile eta enpresaburuaren anaia zen.

## Biografia 
Adolf anaiarekin batera Adidas kirol ekipamendu enpresan lanean jardun eta Bigarren Mundu Gerra igaro ondoren, anaien desadostadunen ondorioz Rudolfek Adidas utzi eta bere kirol ekipamendu enpresa sortu zuen. Enpresa honek hasiera "Ruda" izena jaso zuen (**Ru**dolf **Da*'ssler), baina handik gutxira gaur egungo Puma izenera aldatu zuen.

Rudolfen zuzendaritzapean Puma nahiko maila apaleko enpresa bat izan zen, baina bere seme Armin Dassler zuzendaritzara iristean mundu mailako kirol merkatura hedatu zen.

## Ikus gainera 
* Puma SE
* Adolf Dassler

## Kanpo loturak 
* Rudolf Dasslerren biografia 
* Adolf eta Rudolf Dassler anaiei buruzko artikulua
Leninen mausoleoa

**Leninen mausoleoa** (errusieraz Мавзоле́й Ле́нина, *Mavzoléy Lénina*), baita **Leninen hilobia** izenez ere ezaguna, Errusiako Mosku hiriburuko Plaza Gorrian dagoen mausoleo bat da, bertan 1924 urteaz geroztik Vladimir Leninen gorpu baltsamatua ikusgai dago.

Mausoleoa Aleksei Shchusev arkitektoak diseinatu zuen eta 1930ean eraikitzetik amaitu zen. 1953an Iosif Stalin hil zenean ere bere balsamatutako gorpua Leninenaren alboan jarri zen, baina 1963ko urriaren 31an, eta Desestalinizazio kanpainian, Stalinen gorpua bertatik kendu eta Kremlingo harresiaren kanpoaldean lurperatua izan zen, mausoleoaren atzealdean.

Fitxategi:Bundesarchiv_Bild_102-01169,_Moskau,_Lenin-Mausoleum.jpg|Leninen mausoleoa 1925eko martxoan.
Fitxategi:Lenin's Mausoleum (15360662620).jpg|Mausoleoaren aurrealdea.

## Kanpo estekak 
* Leninen mausoleo birtuala
Hernán Gaviria

**Hermán Gaviria Carvajal** (1969ko azaroaren 27a - 2002ko urriaren 24a) Kolonbiako futbolaria izan zen.

## Selekzio nazionala 
## Kanpo loturak 
* National Football Teams
*
Arley Dinas

**José Arley Dinas Rodríguez** (1974ko maiatzaren 16a - ) Kolonbiako futbolari ohia da.

## Selekzio nazionala 
## Kanpo estekak 
* National Football Teams
*
Danilson Córdoba

**Luis Danilson Córdoba Rodríguez** (1986ko irailaren 6a - ) Kolonbiako futbolaria da.

## Selekzio nazionala 
## Kanpo loturak 
* National Football Teams
*
Emerson Sheik

**Márcio Passos de Albuquerque** (1978ko irailaren 6a - ), **Emerson Sheik** izenaz ezaguna, Qatarko futbolaria da, brasildar jatorria duena.

## Selekzio nazionala 
## Kanpo estekak 
* National Football Teams
*
Jay Bothroyd

**Jay Bothroyd** (1982ko maiatzaren 7a - ) Ingalaterrako futbolaria da.

## Selekzio nazionala 
## Kanpo loturak 
* National Football Teams
*
Lassad Nouioui

**Lassad Hassen Nouioui** (; 1986ko martxoaren 8a - ) Tunisiako futbolaria da.

## Selekzio nazionala 
## Kanpo loturak 
* National Football Teams
*
Ziad Tlemçani

**Hamed Ziad Tlemçani** (; 1963ko maiatzaren 10a - ) Tunisiako futbolari ohia da.

## Selekzio nazionala 
## Kanpo loturak 
* National Football Teams
*
Iragarmen

thumb|Ikusmendun askok kristalezko bola erabili izan dute.
**Iragarmena** zientifikoki demostratu gabeko zentzumenez kanpoko pertzepzio mota bat da. Horren bitartez, zenbait pertsonak etorkizunean gerta daitezkeen gertaeren gaineko informazioa jaso dezakete. Pertzepzio mota hori dutenak ikusmendun izena dute. Ikusmendun askok erlijioarekin lotura zuzena izan dute, esaterako ustezko Ama Birjinaren agerraldiekin lotuta egon direnak. Beste motatako ikusmendunak parapsikologiaren munduarekin lotura izan dute, askotan mediumen bitartez. Dena dela, historikoki, horrelako fenomenoak kultura guztietan ezagutu dira. Euskal Herrian, XX.mendearen erdian, Maritxu Güller, "Uliako sorgina" bezala ezagututa, oso ezaguna izan zen.

## Ikusmendun ezagunak 
* Maritxu Güller
* Jacinta Marto‎

## Erreferentziak 
## Kanpo estekak 
* : Testigantzak.
Sorolla museoa

**Sorolla Museoa** () Espainiako Madril hiriburuan dagoen museo bat da, Joaquín Sorolla margolariari eskainia.

## Kokalekua 
Martínez Campos jenerala plazaren 37. zenbakian dago.

## Historia 
Museoa Sorollaren alarguna zen Clotilde García del Castilloren ekimenez egin zen, 1925ean museoa egite aldera margolariaren ondarea espainiar estatuari dohaintzan eman zionean. 1931ko martxoaren 28an margolariaren alargunaren ondarea onartu eta museoa gauzatzeari ekin zitzaion. 1932an margolariak bere estudioa zuen etxean inauguratu zen museoa, hain zuzen, 1910-1911 artean Enrique María Repullés arkitektoak diseinatutako eraikina.

## Artelanak 

Irudi:Museo Sorolla 05.JPG|Joaquín Sorollaren bustoa.
Irudi:Museo Sorolla 10.JPG|Egongela.
Irudi:Museo Sorolla 12.JPG|Egongela.
Irudi:Museo Sorolla 15.JPG|Erakusketa.
Irudi:Museo-Sorolla-03.jpg|Lorategia.
Irudi:Museo Sorolla 03.JPG|Lorategia.
Irudi:Tilework and Stairs in Garden of Museo Sorolla - Madrid - Spain.jpg|Zeramikazko apaingarriak.

## Ikus gainera 
* Joaquín Sorolla

## Kanpo estekak 
* Sorolla Museoaren webgunea
Humberlito Borges

**Humberlito Borges Teixeira** (1980ko urriaren 5a - ) Brasilgo futbolaria da.

## Selekzio nazionala 
## Kanpo estekak 
* National Football Teams
*
Antônio Carlos Zago

**Antônio Carlos Zago** (1969ko maiatzaren 18a - ) Brasilgo futbolari ohia da.

## Selekzio nazionala 
## Kanpo estekak 
* National Football Teams
*
Club de Remo Suances

**Club de Remo Suances** Suancesko (Kantabria) arraun taldea da. Batel eta trainerilletan aritzen da bereziki.

## Historia 
1920 eta 1930 hamarkadatan jokatu izan ziren Santanderko estropada zaharretan Suancesko tripulazioa ere aritu izan ziren. Garai hartako traineruen izenak *La Luisa* eta *San Pedro* izan ziren. Ordutik aurrera ordea ez zen arraunketarik izan herrian harik eta 1990an Club Náutico de Suancesek batel bat uretaratu zuen arte.

1997an Arturo Herrera etorri zen Suancesera eta 1998an gaur egungo arraun kluba sortu zuen. 2000 urtean dagoeneko denboraldi osoa osatuko zuen trainerua osatzea lortu zuen, baina proiektu honek ez zuen jarraipenik izan arraunlariek talde handiagoetara alde egin baitzuten. 

Ordutik aurrera batel eta trainerilletan aritu izan da, banderaren bat irabazi ere bai eta puntualki trainerua osatzea lortu du, Kantabriako estropadetan aritzeko, 2020an adibidez. 

## Antolaturiko banderak 
thumb|right|300px|Suanceseko trainerilla lehen postuan.
1989 eta 1993 artean Ría de Requejada bandera antolatu zen eta 1997tik 1999ra Suancesko Bandera jokatu zen eta hurrengo hiru urtetan Besayako bandera. 2022an Suancesko Banderaren laugarren ekitaldia jokatu zen, aurrekotik bi hamarkada pasatxotara.

2020an San Martin ibaiko jaitsiera antolatu zuen, kantabriarren arteko lehia izan zena. 

## Erreferentziak 
## Kanpo estekak
Fábio Júnior

**Fábio Júnior** (1977ko azaroaren 20a - ) Brasilgo futbolaria izan zen.

## Selekzio nazionala 
## Kanpo estekak 
* National Football Teams
*
Anemia faltziforme

**Anemia faltziforme** edo **drepanozitosia** eritrozitoen itxura deformatzen duen gaixotasun hematologikoa da, oinarri genetikoa duena. Anemia mota honetan hemoglobinaren egitura molekularra ezohikoa da, β kate polipeptidikoetan aminoazido bat aldatuta dagoelako (glutamina egon beharrean balina baitago).

Hemoglobinaren aldaketa molekular horrek eritrozitoen desitxuratzea dakar: globulu gorriak ez dira biribilak, luzeak baizik, eta igitaiaren itxura hartu ohi dute (hortik gaitzaren izena). Hemoglobina eta eritrozito ezohiko horiek gaitzaren arazoak eragiten dituzte: odolean oxigenoaren garraoia okertzen da, odol-zirkulazioa ere bai (odol-hodiak buxatu egiten dira), anemia azaltzen da (eritrozito faltziformeek bizitza laburragoa dutelako), etab.

## Genetika 
ezkerrera|thumb|Gaitzaren transmisio genetikoa.
Anemia faltziformeak oinarri genetikoa dauka. Hemoglobinaren β kateen sintesia kodetzen duen genea okerra da (HbS), eta gene normalaren aldean (HbA) azpirakorra.

Hiru dira hemoglobinaren genotipoak:
* HbA HbA (genotipo normala)
* HbA HbS (genotipo heterozigotoa)
* HbS HbS (anemia faltziformearen genotipoa)

Azpirakorra izanik, HbS geneak ez du gaitzik sortzen gizabanako heterozigotoengan (HbA HbS). Homozigoto azpirakorrengan (HbS HbS), aldiz, zelula faltziformeen anemia eragiten du. Mendelen legeen arabera transmititzen da gaitza: bi guraso eramaileen (HbA HbS) seme-alaben artean %25ak gaitza izango du (HbS HbS). Arraza beltzeko gizabanakoen artean gaitz honen prebalentzia handiagoa da.

Bitxikeria modura aipatu behar da genotipo heterozigotoa (HbA HbS) duten gizabanakoek malariarekiko erresistentzia handiagoa dutela; malaria endemikoa den lurraldeetan horrek onura bat dakar, ondorengo gaixoak izateko arriskua areagotu arren 

Duela gutxi arte gaixotasun honen pronostikoa txarra bazen ere, azken urteotan terapia genetikoak eta zelula amen erabilerak bide berriak ireki dituzte anemia mota honen tratamenduan 

## Erreferentziak 
## Kanpo estekak
Club Balonmano Ciudad de Logroño

**Club Balonmano Ciudad de Logroño** Logroñoko eskubaloi taldea da, ASOBAL Ligan puntan dabilena.

## Historia 
2003an sortu zuten Logroñoko eskubaloi jokalari ohi batzuek eskubaloia bultzatu nahian eta urtez urte mailaz igoz joan zen 2006an ASOBAL Ligan debuta egin arte. 2009an zazpigarren egin zuen eta hurrengo urtean EHF Kopa jokatu zuen finalerdietara iritsiz. TBV Lemgo talde alemaniarrak utzi zuen finalik gabe. Hurrengo urtean berriz jokatu zituen EHF Kopako finalerdiak eta oraingoan ere talde alemaniar batek kanporatu zuen, Frisch Auf Göppingen-ek.

2014tik aurrera ASOBAL Ligako bigarren postuak eskuratu ditu FC Barcelonaren atzetik.

## Palmaresa 
### Estatuan: 0 
* ASOBAL Liga (0): bigarren 2014, 2015 eta 2016an.
* ASOBAL Kopa (0): finalista 2016an.
* Errege Kopa (0): finalista 2013, 2017, 2018 eta 2023an.
* Espainiako Superkopa (0): finalista 2014an.

### Nazioartean: 0 
* EHF Txapeldunen Liga (0): taldekako fasea 2014an.
* EHF Kopa (0): finalerdiak 2010 eta 2011 urteetan.

## Kanpo estekak
Les Ulis

**Les Ulis** ( ahoskatua) Frantziako udalerria da, Essonne departamenduan dagoena, Île-de-France eskualdean. 2013an  biztanle zituen.

1977an sortu zuten, Orsay eta Bures-sur-Yvette udalerrietatik banatuta.

## Herri eta hiri senidetuak 
* , 1995
* , 1996
* , 2009

## Erreferentziak 
## Kanpo estekak 
* Webgune ofiziala
Club Balonmano Valladolid

[thumb|250px|[EHF Errekopa irabazi berritan.]]
**Club Balonmano Valladolid** Valladolideko eskubaloi taldea izan zen 2014 urtean desagertu zen arte. Goren mailan aritu zen EHF Errekopa bat irabazteraino.

## Historia 
Espainiako Gerra Zibila bukatu berritan hasi zen Valladoliden eskubaloiarekiko zaletasuna eta 1942an SEU Valladolidek Espainiako hamaikako txapelketa irabazi zuen.

1975 urtean Michelin konpainiaren babesarekin eskubaloi talde bat osatu zen baina 1991 urtean desegin zenean gaur **Club Balonmano Valladolid** eratu zen. Palmares bikaina osatu zuen, Espainiako talde indartsuenetakoa izateaz gain Europako txapelketetan ere bikain ibili zelako, EHF Errekopan bereziki.

2014an diru arazoen erruz desegin beharra izan zuen.

## Palmaresa 
### Estatuan: 3 
* ASOBAL Liga (0)
* ASOBAL Kopa (1): 2003.
* Errege Kopa (2): 2005, 2006.
* Espainiako Superkopa (0): finalista 2001, 2005 eta 2006an.

### Nazioartean: 1 
* EHF Errekopa:
** Txapelduna (1): 2009.
** Finalista (2): 2004, 2006
* EHF Kopa (0): finalista 1999an.
* EHF City Cup (0): finalista 2000an.
* Europako Eskubaloi Superkopa (0): finalista 2003an.

## Atlético Valladolid 
**Club Deportivo Balonmano Atlético Valladolid** 2014ko ekainaren 4an sortu zen *Club Balonmano Valladolid* desagertu zenean. 2016an Zilarrezko mailako txapelduna izan zen eta hurrengo urtean ASOBAL Ligan zortzigarren postua eskuratu du.

## Kanpo estekak
Aguilar (Colorado)

**Aguilar** Coloradoko herri bat da. Las Animas konderrian kokatua dago. 2010ean  biztanle zituen,  kilometro koadrotan banatuta.

## Ikus, gainera 
* Las Animas konderria

## Kanpo estekak
Aleksandar Živković

**Aleksandar Živković** (; 1977ko uztailaren 28a - ) Serbiako futbolari ohia da.

## Selekzio nazionala 
## Kanpo loturak 
* National Football Teams
*
Boulder (Colorado)

**Boulder** Coloradoko hiri bat da. Boulder konderrian kokatua dago. 2010ean  biztanle zituen,  kilometro karratutan banatuta.

## Ikus, gainera 
* Boulder konderria

## Kanpo estekak
Varnhem abadia

**Varnhem abadia** (), Skara udalerrian dagoen monasterio zistertar historikoa da.

## Historia 
X mendearen inguruan egur eta harrizko eliza bat izan zen bertan, hori erakutsi baitute hilobi zaharrenen erradiokarbono datazioek, baina 1040 hamarkadaren bukaeran monasterio berriaren lehenengo harria ezarri eta Suediako (Eskania ezik) harri hutsezko eliza zaharrena altxatu zuten erromaniko estiloan. Horretarako Sigrid izeneko emakume alargu aberats batek lurraldea oparitu zien monje zistertarrei. Erreginak donazio hori atzera itzuli nahi izan zuen baina ez zuen lortu eta monjeek abadia eraikitzea lortu zuten.

Erik Etxeak babestu zuen abadia eta bertan lurperatzeko pribilejioa jaso zuen. Etxe horretako hiru errege daude bertan hobiratuak: Kanuto I.a, Erik X.a eta Erik XI.a.

1234 urtean suak erre zuen abadia baina Birger Jarl eta beste gizon aberats batzuek berreraiki egin zuten itxura ikusgarriagoa emanez, estilo gotikoan. 1260an inaugurazio ekitaldia egin zuten, Suedian ordurarte ezaguturiko ospakizun handiena izan zen.

1527an Erlijio Erreformarekin batera monasterioa konfiskatu egin zuen erregeak eta 1566an daniarrek erre egin zuten Iparraldeko Zazpi Urteko Gerran.

XVII mendean Kristina Erreginak Magnus Gabriel De la Gardie estatugizonari eman zion abadia eta honek berriztu egin zuen eta familiako mausoleoa ezarri zuen bertan, abadiaren zati ugari ordea bertan behera gelditu ziren. XX mendean hainbat berrizte lan egin izan zaizkio eta gaur egun monasterioa ikusgai dago, hondarrez inguratuta bada ere.

## Hilobiak 
Varnhem abadian lurperaturikoen artean honako hauek nabarmentzen dira:
* Erregeak:
** Inge Zaharra
** Kanuto I.a Suediakoa
** Erik X.a Suediakoa
** Erik XI.a Suediakoa
* Besterik:
** Björn Näf
** Birger Jarl
** Magnus Gabriel De la Gardie

## Iruditegia 

Irudi:Varnhem Klosterkirche.jpg|Abadiaren ikuspegia.
Irudi:Varnhems klosterkyrka från väster 05.JPG|Aurrealdea.
Irudi:Mittskeppet i Varnhems klosterkyrka, den 7 juli 2012.JPG|Barnealdea.
Irudi:Skara varnhem kloster IMG 3244.JPG|Monasterioko klaustro zaharra.
Irudi:Varnhems klosterruin.jpg|Monasterioaren hondarrak.

## Kanpo estekak
Luis XIV.aren eta Felipe IV.aren arteko elkarrizketa Konpantzia uhartean

***Luis XIV.aren eta Felipe IV.aren arteko elkarrizketa Konpantzia uhartean*** () Jacques Laumosnierrek oihal gainean eginiko olio-margolana da, 1660an sortua.

## Historia 
Hogeita Hamar Urteko Gerran, habsburgotarren monarkiak eta haien boterearen kontra zirenak aritu ziren aurrez aurre. Horrela, Espainia eta Frantzia gerran aritu ziren elkarren aurka. Bi erresumen arteko gerrak hamar urte iraun zuen, eta Frantzia atera zen garaile Dunen guduaren (1658) ondorioz. Bakearen baldintzak Pirinioetako Itunean izenpetu zituzten, Konpantzia uhartean, 1659an.

## Erreferentziak 
## Kanpo-estekak
Garfield

**Garfield** 1978an Jim Davis estatubatuar komikigileak sortutako egunkariko komiki tira bat da. Komikiaren protagonista nagusia izen bereko Garfield katu ilegorri, ziniko eta patxadatsua da, gainontzeko pertsonaia nagusiak Odie txakur zintzo baina zeharo xalo eta ergeltxoa, eta bien jabea den Jon Arbuckle gizon gazte ezkongabe eta maiz axolagabea. Davisen esanetan, Katuari izena bere aitona James Garfield Davis deitzen zelako ipini zion, azken honek era berean bataio izena AEBtako James A. Garfield presidentearen omenez jaso omen zuen.

Garfieldek jan eta lo besterik ez du egiten. Bere jaki gogokoena lasagna da. Komikiaren istorioetan bere ingurukoekiko mespretxuzko iritzia izan ohi du, bai eta izaera berekoi eta zorrotza ere. Astelehenak eta saguak jatea gorrotatzen du, bere jokaera katua izateko ezohikoa, sibarita eta oso gizatiarra da.

Komiki honetan oinarrituz *Garfield and Friends* ("Garfield eta Adiskidea", 1988-1994) marrazki bizidunetako telesailaz gain bi film burutu dira, *Garfield: The Movie* ("Garfield: Filma", 2004) eta *Garfield: A Tail of Two Kitties* ("Garfield: Bi Katemeen Ipuina", 2006). Guztietan oinarrituz merkatal produktu ugari atera eta salgai jarri dira, gaur egun bere komiki tirak mundu osoko bi milatik gora egunkaritan argitaratzen dira.

## Kanpo estekak
Garfield (pertsonaia)

**Garfield** fikziozko pertsonaia bat da, 1978an Jim Davis estatubatuar komikigileak sortutako izen bereko *Garfield* komikiaren protagonista den katu ilegorri eta marra belzduna, alperrontzi, ziniko eta lodikotea (12 kg. ditu). Lasagna eta kafe zale porrokatua da, baita lo egitea eta bere jabea den Jon Arbuckle zirikatzearen zale ere, aldiz, Astelehenak gorrotatzen ditu, hortik bere ohiko esaldietako bat "Astelehenak gorrotatzen ditu" izatea. Etxeko txakurra den Odie zintzo baina ergeltxoa gorrotatzen du, eta bere buruaz "munduko katu moñoñoena dena" esaten duen Nerma katutxo ilebeltzari izorratu eta adarra jotzea oso gogoko du.

Garfieldek bere burua gizakiena eta beste abere batzuena baina buruargi eta azkarragotzat du. Arlene izeneko kateme beltz bat bere neskalaguna da, eta Garfielden berekoikeria pazientziaz jasan ohi du, izan ere, zinez bere hartzatxoa den Pooky bakarrik maite baitu. Garfieldi gaueko ordu txikietan egurrezko hesi baten gainean antzeztea gustatzen zaio, eta nahiz eta auzotarrek ohiu eta zaborrak bota, berak inori jaramonik egin gabe berean jarraitu ohi du, halere azken aldian zaletasun hau nahiko baztetua du.

Armiarmak gorrotatzen ditu eta berak dioenez, ez du inoiz sagurik harrapatu eta jaten (baldin eta diruaren truk ez bada), horrek hats txarra uzten baidio, halere maiz txoriak jaten saiatuz ikusi zaio. Denboraldi batez Super Garfield, Amoeba Man eta Kapadun Mendekatzailea izeneko alterego edo sasi superheroi ezberdin gisa agertu izan da, Odieboy izeneko morroi leial bat duela (Odie txakurra). Sarritan Jon jabearen kortinak eta lorategiko loreak eta iratzeak txikitzen ditu, bai eta bere bizilagun Feeny andrearen loreak ere. Jonen urre koloreko arraitxoak ere ez dira katuaren hatzaparretatik salbu. Garfieldek ez du batere gogoko albaitariarengana eraman dezaten, eta gehienetan hau gertatu behar dela sumatu edo "aurreikusten" duenean nola edo hala eragozten saiatzen da.

## Kanpo estekak 
* Garfielden webgune ofiziala
Lasagna

(pl. *lasagne*,  ahoskatua) Italiako geruzetan zerbitzatu ohi den pasta mota bat da, gainera **lasagna labean** () izendapenarekin pasta, haragi (ragu edo boloniar saltsa) eta bexamel geruzez osaturiko usadiozko plater bat ere badago.

## Erreferentziak 
## Kanpo estekak
Sosipatra

**Sosipatra Efesokoa** () IV. mendeko lehenengo erdian bizi izan zen emakume-filosofo neoplatonikoa eta mistikoa izan zen. Haren biografia Eunapioren *Sofisten bizitzak* liburuan dago jasota. Eustakio Kapadoziakoa filosofoarekin ezkonduta zegoen. Esaten da botere psikiko handiak zituela eta kaldeatarren jakintza ezagutu zuela.

## Biografia 
Efeson jaioa, bost urte zituelarik, haren aitaren lursailetan lanean hasi ziren bi gizon. Haien lanari esker inoiz baino uzta handiena lortu zuten eta, aitaren konfiantza irabazita, zera eskatu zioten: bost urtetan lursailak eta alaba haien kargu uzteko; garai horretan ezin zuen harengana hurbildu ere ez. Aitak onartu zuen eta, denbora igaro ondoren, alabarengana itzuli zuenean, neskak botere psikiko harrigarriak jaso izana zela. Antza, bost urte horietan, Kaldeako jakintzaz irakatsi omen zioten neskari. Eunapioren ustez bi gizon horiek, berez, naturaz gaindiko izakiak ziren. Sosipatra Eustakio Kapadoziakoarekin ezkondu zen eta hiru seme-alaba izan zituen, haietako bat Antonino filosofoa izango zena. Senarra hil zenean Pergamora aldatu zen eta han Sosipatrak filosofia munduan ospe handia lortu zuen.

## Kanpo estekak 
*  Emakume filosofoen inguruko informazioa.
*  Sosipatraren biografia.
White Bird in a Blizzard

***White Bird in a Blizzard*** (euskaraz *Txori Zuria Elur Ekaitzean*) 2014ko Gregg Araki estatubatuar zinema zuzendariak zuzendutako drama thriller film independente bat da. Laura Kasischke olerkariaren izenburu berdineko eleberrian oinarritua dago. Shailene Woodley, Eva Green, Christopher Meloni, Shiloh Fernandez, Gabourey Sidibe, Thomas Jane eta Angela Bassett aktoreek antzeztu zuten.

2014ko urtarrilaren 20ean Sundanceko Zinemaldian estreinatu zen.

## Argumentua 
1988, Estatu Batuak. Kat Connor (Shailene Woodley) itxuraz etxekoandre perfektua dirudien bere ama (Eva Green) ustekabean eta inongo arrastorik utzi gabe desagertu eta bizitza zeharo aldatu zaion 17 neska bat da. Bere bizitza zaila eta oztopoz betea egon arren, Katek nahi eta nahi ez egoera berriari egokitzen saiatu eta bizitzan aurrera egin beharko du.

## Aktoreak 
* Shailene Woodley: Katrina "Kat" Connors
** Ava Acres: 8 urteko Kat
* Eva Green: Eve Connors
* Christopher Meloni: Brock Connors
* Shiloh Fernandez: Phil
* Gabourey Sidibe: Beth
* Thomas Jane: Scieziesciez detektibea
* Angela Bassett: Thaler doktorea
* Dale Dickey: Hillman andrea
* Mark Indelicato: Mickey
* Sheryl Lee: May
* Jacob Artist: Oliver

## Kanpo estekak 
* *White Bird in a Blizzard* filmaren iragarkia ikusgai. Youtube.com 
* Webgune ofiziala 
* *White Bird in a Blizzard* filmaren IMDBko fitxa irakurgai
Prison Break

***Prison Break*** (euskaraz, *Espetxeko ihesa*) AEBko espetxe batean girotutako telesail bat da. 2005eko abuztuaren 29tik 2009ko maiatzaren 15era 5 denboraldiz aireratu zen eta denera 90 atal izan zituen. Paul Scheuring-ek sortu zuen eta Dominic Purcell, Wentworth Miller, Robin Tunney, Peter Stormare, Amaury Nolasco, Marshall Allman, Wade Williams, Paul Adelstein, Robert Knepper, Rockmond Dunbar, Sarah Wayne Callies, William Fichtner, Chris Vance, Robert Wisdom, Danay García, Jodi Lyn O'Keefe eta Michael Rapaport aktoreek antzeztu zuten.

Espainian lehen aldiz 2005eko urriaren 27an aireratu zuten lehen aldiz *La Sexta* katean. 1., 2. eta 4. denboraldiek 22na pasarte zituzten, baina 3.ak, hamahiru.

2015eko abuztuaren hasieran, *Fox* kanalak jakinarazi zuen bosgarren denboraldia egongo zela, bederatzi pasartez osatua, gertakari guztien amaieraren ostean gertatutakoaz. Laugarren denboraldia 2017ko apirilaren 4an atera zen eta Espainian, 10ean.

*Prison Break: The Final Break* (*Prison Break: Azken ihesa*) zeritzon telefilm bat izan zuen, bai eta *Prison Break: Proof of Innocence* (*Prison Break: Errugabetasun froga*) zeritzon *spin-off t*elesaila ere.

## Argumentua 
Michael Scofield (Wentworth Miller) egoera etsigarrian dago: anaia Lincoln Burrows (Dominic Purcell) heriotzera zigortua eta Illinoisko Fox River Estatu Espetxean noiz exekutatuko duten zain dauka. Proba guztiek erruduna dela adierazten duten arren, Michaelek errugabea dela sinesten dueneaz, banku batean lapurtu eta poliziari atxilo dezaten utzi dio, hori baita anaiarekin espetxe berean egoteko duen aukera bakarra. Helburua biek elkarrekin ihes egitea da.

Fitxategi:Wentworth by Andrew Horovitz.JPG|Michael Scofield (Wentworth Miller)
Fitxategi:Prison Break Cast.jpg|Telesaileko zenbait aktore, Amaury Nolasco, Robert Knepper, Wade Williams, Sarah Wayne Callies eta Wentworth Mille, eta ekoizle exekutiboa, Matt Olmstead

## Aktoreak 
* Dominic Purcell: Lincoln Burrows
* Wentworth Miller: Michael Scofield
* Robin Tunney: Veronica Donovan
* Peter Stormare: John Abruzzi
* Amaury Nolasco: Fernando Sucre
* Marshall Allman: Lincoln "L. J." Burrows Jr.
* Wade Williams: Brad Bellick
* Paul Adelstein: Paul Kellerman
* Robert Knepper: Theodore "T-Bag" Bagwell
* Rockmond Dunbar: Theodore "T-Bag" Bagwell
* Sarah Wayne Callies: Sara Tancredi
* William Fichtner: Alexander Mahone
* Chris Vance: James Whistler
* Robert Wisdom: Norman "Lechero" St. John
* Danay García: Sofía Lugo
* Jodi Lyn O'Keefe: Gretchen Morgan
* Michael Rapaport: Donald Self

## Kanpo estekak 
* *Prison Break* telesailaren iragarkia ikusgai. Youtube.com 
* *Prison Break* telesailaren orrialdea Foxen webgunean
Elkarrekin Ahal Dugu

**Elkarrekin Ahal Dugu** (Nafarroa Garaian **Ahal Dugu-EB-Equo-Batzarre** eta Euskadin **Ahal Dugu-EB-Equo**), gaztelaniaz *Unidos Podemos (Podemos-IU-Equo)* 2013ko maiatzaren 13an sortu eta Ahal Dugu, Ezker Batua, Equo eta beste zenbait alderdiek osatzen duten ezkerreko koalizio bat da, Nafarroa Garaiaren kasuan baita Batzarre alderdia ere. Koalizioa osatzen duten alderdien helburu nagusia 2016ko Espainiako hauteskunde orokorretan elkarrekin aurkeztea izan zen.

Fitxategi:Isotipo_Unidos_Podemos.svg|Koalizioaren ikurra.
Fitxategi:Unidos_Podemos_(B-N).svg|Bozka paperetan egongo den ikur legala.
Fitxategi:Unidos_Podemos.svg|Ikur legalaren koloredun bertsioa.

2016ko Eusko Legebiltzarrerako hauteskundeetarako Ahal Duguk, Ezker Anitzak eta Equok koalizioa errepikatu zuten Elkarrekin Podemos izenpean.

## Kanpo estekak
Udaletxe Zaharra (Pasai Donibane)

**Udaletxe Zaharra** Gipuzkoako Pasai Donibane herrian dagoen eraikin historiko bat da. Antzina herri honetako udaletxea izan zen.

## Kokalekua 
Herriko plazan dago, Alde Zaharrean.

## Historia 
1735an herriko udaletxe izateko eraikia izan zen.

## Eraikina 
Estilo barrokoa du eta hareharriz egina dago. Aurrealdean armarria du.

## Kanpo estekak
Roberto Innocenti

**Roberto Innocenti** (Bagno a Ripoli, Italia, 1940ko otsailaren 16a) ilustratzaile italiarra da. Bere kabuz ikasitakoa da, baina ibilbide oparoa du eta hainbat sari garrantzitsu ere eskuratu ditu, besteak beste, Bratislavako Ilustratzaileen Nazioarteko Biurtekoaren Urrezko Sagarra, Hans Christian Andersen Saria, 2008an. Hoffman, Charles Perrault, Oscar Wilde, Charles Dickens eta Christophe Gallaz idazleen lanak ilustratu ditu eta berak ilustratutako liburuak hainbat hizkuntzatan argitaratu dira: frantsesa, alemana, ingelesa, bulgariera, txinera, portugesa, espainiera, katalana, holandesa, suomiera, georgiera, koreera edota japoniera. 

## Ilustratzaile ibilbidea 
Roberto Innocenti 1940an jaio zen Italiako Toscanan, Bagno a Ripoli herrian, Bigarren Mundu Gerra bete-betan zela. Hamalau urterekin altzari lantegi batean hasi zen lanean eta 18 urterekin Erromara joan zen eta han elementu artistikoak saltzen zituzten denda batean hasi zen lanean. Betidanik gustatu izan zitzaion marraztea, baina garai hartan hasi zen bere denbora librean marrazkiak egiten. Bere kabuz ikasi zuen ilustrazioa, baina zenbait egileren eragina izan zuen. 1970eko hamarkadan ilustratzaile handien lanak iritsi ziren Italiara: Delessert, Sendak, Ungerer, eta abar. Haiek eragin handia izan zuten Innocenti gaztearengan. Hala ere, ilustratzaile izatea oso zaila zenez, denetarik egiten jarraitu zuen: animazioa, diseinu grafikoa, afixak... 

Lan eginez joan zen bere estiloa zehazten, baina editoreek ez zioten bere lanari harrera onik egin. Egilearen esanetan, editore italiarrek traba baino ez zizkioten jarri bere obrari. Hala ere, Inoccentik ilustratutako kartel batzuk *Graphic Annual* aldizkarian argitaratu ziren eta ilustratzaile ipar-amerikar baten interesa piztu zuten. Haren bidez hasi zen ilustrazioaren munduan leku bat egiten.

## Erreferentziak 
## Kanpo loturak 
Roberto Innocentiren web gune ofiziala
Ľubomír Moravčík

**Ľubomír "Ľubo" Moravčík** (1965eko ekainaren 22a - ) Eslovakiako futbolari ohi eta entrenatzailea da.

## Selekzio nazionala 
## Kanpo loturak 
* National Football Teams
* RSSSF
*
Marek Špilár

**Marek Špilár** (1975eko otsailaren 11 &ndash; 2013ko irailaren 7a) Eslovakiako futbolaria izan zen.

## Selekzio nazionala 
## Kanpo loturak 
* National Football Teams
*
Gabriel Popescu

'*Gabriel *Gabi* Popescu*' (1973ko abenduaren 25a - ) Errumaniako futbolari ohia da.

## Selekzio nazionala 
## Kanpo estekak 
* National Football Teams
*
Wilfried Sanou

**Wilfried Sanou** (1984ko martxoaren 16a - ) Burkina Fasoko futbolari ohia da.

## Selekzio nazionala 
## Kanpo loturak 
* National Football Teams
*
Graham Arnold

**Graham James Arnold** (1963ko abuztuaren 3a - ) Australiako futbolari ohia da.

## Selekzio nazionala 
## Kanpo loturak 
* National Football Teams
* 
*
Alex Brosque

**Alex Brosque** (1983ko urriaren 12a - ) Australiako futbolaria da.

## Selekzio nazionala 
## Kanpo loturak 
* National Football Teams
*
Jo Cox

**Helen Joanne "Jo" Cox** (jaiotza izena, **Helen Joanne Leadbeater**; Batley, West Yorkshire, Ingalaterra, 1974ko ekainaren 22a - Birstall, 2016ko ekainaren 16a) Britainia Handiko Alderdi Laboristako politikaria zen. Westmisterreko Parlamentuko kidea zen, Batley and Spen barrutian 2015eko maiatzetik bere heriotzara arte, 2016ko ekainean, 13 hilabete geroago.

Batleyn jaio zen, West Yorkshiren, eta Heckmondwiken hazi zen. Cambridgeko Unibertsitatean graduatu zen 1995an eta laster hasi zen politikari asistentzia lanetan. Oxfameko kidea zen, eta bertan egin zuen lan abokatu gisa. Laboristekin eserlekua lortu zuen Batley and Spen barrutian eta laster hasi zen Siriako Gerra Zibilaren inguruko lanak egiten, alderdi guztietako komisio parlamentario bat zuzenduz. Siriako Lagunen taldeko kidea zen, eta errefuxiatuen aldeko ekintzailea.

2016ko ekainaren 16an gizon batek tiro egin eta labankadak eman zizkion Birstallen, bilera batera sartu aurretik. Ordubete beranduago hil zen. 52 urteko gizon bat atxilotu zuten egile gisa, britainiar nazionalismoari lotua.

## Erreferentziak
Likido interstizial

thumb|300px|**Likido interstiziala** (goian, eskuinean) eta kapilarraren arteko harremana erakusten duen irudia

**Likido interstiziala** zelulen arteko tartean dagoen likidoa da. Likido honek zelulak elikagaiez hornitzen ditu eta haien hondakinak jaso eta kanporatzen ditu.

Odol-plasmaren exudatua da, hodi kapilarretatik datorrena. Izan ere, odol-plasma eta likido interstizialaren arteko ur eta gai solutuen trukea mintz kapilarraren alde baterako zein besterako difusioz gertatzen da. Difusioaren intentsitatea berdintsua ohi da mintzaren alde bietan, eta horrela bi espazioetako isurkari bolumenak aldagabe irauten du. Difusio horretan presio hidrostatikoak eta presio osmotikoak funtsezko zeregina burutzen dute.

Gizabanako heldu baten likido interstizialaren bolumena 11 litro ingurukoa da.

Bere konposizioari dagokionez odol-plasmaren antzekoa da, baina proteina gutxiago ditu, hauek ez baitute erraz lortzen hodi kapilarrak zeharkatu.

Edema likido interstizialaren gehiegizko pilaketa da ehun batean. Hodi kapilarren presio hidrostatikoa handia (edo presio osmotiko txikia) dagoenean gertatzen da, kapilarretatik likido asko zelulen arteko tartera pasatzen baita (ikus irudia).

Linfak likido interstizialean dauden substantziak jaso eta linfa kapilarretara pasatzen ditu, hasiera batean, eta gero odol-hodietara eta zainetara.

## Kanpo estekak
Fluvicola

***Fluvicola*** Tyrannidae familiako hegazti genero bat da.

## Espezieak 
{{Wikidata list
|sparql=SELECT ?item WHERE { ?item wdt:P105 wd:Q7432 . ?item wdt:P171 ?sub0 . ?sub0 (wdt:P171)* wd:Q1002161 }
|sort=P225
|columns=number:#,P225:Espeziea,P18:Irudia,P141:Egoera
|row_template=Zutabe_formatoa/Espezie_zerrenda
|thumb=100
|links=red
}}
William Brodie

** William Brodie**, askoz ere ezagunagoa **Deacon Brodie** () titulu prestigiotsuaz (1741eko irailaren 28a, Edinburgh &ndash; 1788ko urriaren 1a, Edinburgh) eskoziar altzarigile bat izan zen, gaur egungo kutxa gotorgile edo sarrailagilearen parekoa, bai eta Edinburgheko Merkataritza Ganberako lehendakaria eta hiriko diakonoa ere. Halere, benetako ogibidez, egunez ofizialki zurgin zintzoa, eta gauez ezkutuko lapurra izan zen, alde batetik azken jarduera honek sorrarazten zion adrenalina zirrara zela eta, eta bestetik sekulako dirutza modu azkarrean bereganatzeko bidea baitzen.

Egunez bere sarrailagile lanbidearen bidez lortzen zuen bezeroen segurtasun mekanismoen informazioa gauez haiei lapurretak egiteko baliatzen zuen, bezeroen kutxa gotortuen giltzen argizarizko kopiak egiten baitzituen. Hiriko sarrailagile garrantzitsuena zenez, Edinburgheko kide aberatsenen jauregi eta etxebizitzetan lan egin zuen. Lapurtutako dirua bere bizimodu bikoitzak sortzen zizkion gastuak ordaintzeko erabiltzen zuen, tartean bost seme-alaba, elkarren artean berririk ez zuten bi maitale, bai eta bere jokorako eta apustuetarako zaletasuna ere.

1768an bere ibilbide kriminalari ofizialki ekin zion, banku bateko giltzen kopiak egin eta 800 libra esterlina hoztu zituenean. 1786an lapur talde txiki bat osatu zuen, bera eta beste hiru kideekin batera: John Brown (beregain zazpi urteko espetxe zigorra zuen lapurra), George Smith (lanbidez sarraigilea eta Cowgate kalean janari-denda bat zuen gizona) eta Andrew Ainslie (zapataria).

Halere, azkenean taldekideak atzemanak, epaituak eta heriotzara zigortuak izan ziren. 1788ko urriaren 1ean Brodie eta Smith hiriko Old Tolbooth eraikineko urkamendian zintzilikatuak izan ziren.

Fitxategi:Brodie_by_day.jpg|Deacon Brodie's tabernako kartela, Royal Mile
Fitxategi:Brodie_by_night.jpg|Deacon Brodieren gaueko alter egoa

## Herri kulturan 
Hil eta berehala, Deacon Brodie zena Edinburgheko kultura herrikoira igaro eta kondairazko pertsonaia bilakatu zen. Maiz aipatzen denez, Robert Louis Stevenson eskoziar idazleak bere *Jekyll doktorea eta Hyde jauna* eleberri ospetsua idazteko haren bizimodu bikoitzean oinarritu omen zen.

Gaur egun, Edinburgh hiriko Royal Mile hiribidean bere izena daraman taberna bat dago, Lawnmarket eta Bank Street kaleen izkinan, The Mound eremutik hurbil.

1997an BBC 1 katean bere bizitzan oinarritutako eta Billy Connolly eskoziar umorista eta aktore ospetsuak antzeztutako izenburu berdineko telesaila estreinatu zen.

## Kanpo loturak 
* Eskoziako historia – Deacon Brodie 
* Eskoziar ospetsuak – Deacon William Brodie
Erresuma Batua Europar Batasunean egoteari buruzko galdeketa

2016ko ekainaren 23an Erresuma Batuan eta Gibraltarren egin zen **Erresuma Batua Europar Batasunean egoteari buruzko galdeketa** da. 1973an estatu hori Europako Ekonomia Erkidegoko kide bilakatu zenetik, Erresuma Batua Europar Batasunetik irtetearen aukera (*Brexit*) britainiar gizartean beti pil-pilean izan den eztabaida da, bai eta une historiko zehatz batzuetan indar handiz azaleratu ere.

## 2016ko galdeketa 
Galdeketan, bozkatzaileei honako galdera eta erantzun hauek aurkeztu zitzaizkien:

### Galdera 
### Erantzunak 
## Emaitzak 
## Ikus, gainera 
* Erresuma Batua Europar Batasunetik irtetea (Brexit)
* Europar Batasuneko estatu kideak

## Kanpo estekak
Heinrich Finck

**Heinrich Finck** (Bamberg, 1444 edo 1445 &ndash; Viena, 1527ko ekainaren 9a) alemaniar musikaria izan zen. Poloniako eta Alemaniako zenbait printzeren gorteetako kapera-maisua izan zen, Josquin des Prez musikagile flandestarrarekin batera. XVI. mendeko polifonian musikari nagusietako bat da. Obra oparoa utzi zuen (meza, motete, magnificat, ereserki eta liederrak).

## Erreferentziak
Giovanni Fiorentino

thumb|*Il Pecorone*, 1565eko argitalpena
**Giovanni Fiorentino** XIV. mendean bizitako italiar kontalaria izan zen. Berrogeita hamar kontakizunez osaturiko bilduma bat, *Pecorone*, osatu zuen, Boccacciori jarraiki (1390). Shakespearek handik hartu zuen *Veneziako Merkataria* idazteko gaia.

## Erreferentziak